CELEX: 62007CA0493
Language: el
Date: 2008-07-25 00:00:00
Title: Υπόθεση C-493/07: Απόφαση του Δικαστηρίου (όγδοο τμήμα) της 25ης Ιουλίου 2008 — Επιτροπή των Ευρωπαϊκών Κοινοτήτων κατά Σλοβακικής Δημοκρατίας (Παράβαση κράτους μέλους — Οδηγία 2002/22/ΕΚ — Άρθρο 26, παράγραφος 3 — Ηλεκτρονικές επικοινωνίες — Δίκτυα και υπηρεσίες — Ενιαίος ευρωπαϊκός αριθμός επείγουσας ανάγκης — Παράλειψη μεταφοράς εντός της ταχθείσας προθεσμίας)

13.9.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 236/4
            
         Απόφαση του Δικαστηρίου (όγδοο τμήμα) της 25ης Ιουλίου 2008 — Επιτροπή των Ευρωπαϊκών Κοινοτήτων κατά Σλοβακικής Δημοκρατίας
   (Υπόθεση C-493/07) (1)
   
   (Παράβαση κράτους μέλους - Οδηγία 2002/22/ΕΚ - Άρθρο 26, παράγραφος 3 - Ηλεκτρονικές επικοινωνίες - Δίκτυα και υπηρεσίες - Ενιαίος ευρωπαϊκός αριθμός επείγουσας ανάγκης - Παράλειψη μεταφοράς εντός της ταχθείσας προθεσμίας)
   (2008/C 236/06)
   Γλώσσα διαδικασίας: η σλοβακική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: G. Braun και J. Javorský)
   
      Καθής: Δημοκρατία της Σλοβακίας (εκπρόσωπος: J. Čorba)
   Αντικείμενο
   Παράβαση κράτους μέλους — Παράλειψη λήψεως, εντός της ταχθείσας προθεσμίας, των μέτρων που απαιτούνται προς συμμόρφωση προς το άρθρο 26, παράγραφος 3, της οδηγίας 2002/22/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την καθολική υπηρεσία και τα δικαιώματα των χρηστών όσον αφορά δίκτυα και υπηρεσίες ηλεκτρονικών επικοινωνιών (οδηγία καθολικής υπηρεσίας) (ΕΕ L 108, σ. 51)
   Διατακτικό
   Το Δικαστήριο αποφασίζει:
   
               1)
            
            
               Η Σλοβακική Δημοκρατία, παραλείπουσα να μεριμνήσει ώστε οι εκμεταλλευόμενες δημόσια τηλεφωνικά δίκτυα επιχειρήσεις να θέτουν, εφόσον αυτό είναι τεχνικώς εφικτό, στη διάθεση των αρχών που επεμβαίνουν σε περίπτωση ανάγκης, όταν πρόκειται για κλήσεις προς τον ενιαίο ευρωπαϊκό αριθμό επείγουσας ανάγκης 112, τα στοιχεία τα σχετικά με τον τόπο από τον οποίο πραγματοποιήθηκε η κλήση, παρέβη τις υποχρεώσεις που υπέχει από το άρθρο 26, παράγραφος 3, της οδηγίας 2002/22/ΕΚ, του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την καθολική υπηρεσία και τα δικαιώματα των χρηστών όσον αφορά δίκτυα και υπηρεσίες ηλεκτρονικών επικοινωνιών (οδηγία καθολικής υπηρεσίας).
            
         
               2)
            
            
               Καταδικάζει τη Σλοβακική Δημοκρατία στα δικαστικά έξοδα.
            
         
      (1)  ΕΕ C 315 της 22.12.2007.